Mbahet ceremonia e varrimit të Drejtorit të Arsimit të Prishtinës
Remzi Salihu u qëllua në zyrën e tij nga 30-vjeçari Gani Sahiti, ish arsimtar i biologjisë.
Në Prishtinë sot është ditë zie në shenjë nderimi për drejtorin e drejtorisë së arsimit të komunës së Prishtinës Remzi Salihu, i cili u vra dje në vendin e tij të punës. Ceremonisë së varrimit të tij sot i parapriu një mbledhje përkujtimore dhe homazhet që u bënë në nderim të tij nga qytetarët e Prishtinës. Në shenjë proteste është ndërprerë edhe mësimi në të gjitha shkollat fillore dhe të mesme të kryeqytetit. Remzi Salihu u qëllua dje në zyrën e tij nga Gani Sahiti, 30 vjeçar, ish arsimtar i biologjisë. Policia tha se po mban në arrest autorin e kësaj vrasjeje dhe ka konfiskuar edhe armën me të cilën është kryer vrasja, por nuk deshi të flasë për motivet e mundshme të saj, duke pohuar se po zhvillohen hetime për ndriçimin e plotë të rrethanave të kësaj vrasjeje. Zyrtarë të komunës së Prishtinës, thanë se vrasja mund të jetë motivuar nga fakti se autori i vrasjes kishte konkurruar për postin e drejtorit të një shkolle por nuk kishte fituar. Vrasja ka nxitur reagime në shkallë të gjerë. I ndjeri është vlerësuar për punën që ka bërë për arsimin në Kosovë dhe si një njeri me marrëdhënie të mira me kolegët dhe nxënësit. Ministri i Arsimit të Kosovës Ramë Buja tha se me vrasjen e djeshme, arsimi në Kosovë humbi një personalitet të shquar dhe pësoi një goditje të madhe. tha ministri Buja. Ndërkaq, përfaqësuesi i Lidhjes Demokratike të Kosovës, Ismet Beqiri tha se kjo ngjarje shndërrohet në thirrje për shtimin e sigurisë publike në vend. tha zoti Beqiri. Vrasja është dinar nga të gjitha institucionet politike e arsimore të Kosovës, ndërsa veprimtarët për të drejtat ë njeriut thanë se ajo është tregues i një gjendjeje të brishtë të sigurisë publike në vend.